Urmareste Modifică dimensiunea fontului: Play

Bucureşti, 8 sep /Agerpres/ - Preşedintele Klaus Iohannis va participa vineri, la Berlin, la o întâlnire de lucru cu cancelarul german Angela Merkel, cu premierul Belgiei, Charles Michel, şi cu premierul Marelui Ducat de Luxemburg, Xavier Bettel, informează Administraţia Prezidenţială într-un comunicat transmis AGERPRES.



Întâlnirea are loc în contextul procesului de pregătire a reuniunii informale a Consiliului European de la Bratislava, din 16 septembrie, care va avea ca subiect de dezbatere viitorul UE în noul cadru creat după referendumul din Regatul Unit al Marii Britanii.



Reuniunea de la Berlin face parte din seria de contacte pe care preşedintele României le are cu lideri europeni în cadrul acestui proces de reflecţie privind viitorul Uniunii Europene, precizează Administraţia Prezidenţială. AGERPRES/ (AS - autor: Oana Ghiţă, editor: Andreea Rotaru)